Prostějov
Prostějov (njemački: Proßnitz) je grad na istoku Češke od 44,094 stanovnika.
 
Prostějov je i administrativni centar istoimenog okruga od 109,037 stanovnika.

Geografske karakteristike 

Prostějov administrativno podpada pod Olomoučki kraj, grad leži na sjevernom rubu Gornjomoravskog kotline, na 212 do 262 metara nadmorske visine.

Grad je udaljen šesdesetak km sjeveroistočno od Brna.

Historija 

Grad se prvi put spominje 1141. pod imenom - Prostějovice feud nekog Prostěja.
U 13. vijeku Prostějov se spominje kao trgovište sa gradskim vratima.

Moravski markgrofa Jošt dodjeljuje Prostějovu 1390.privilegiju održavanja godišnjeg sajma, što je bilo isto kao status grada.
Augustinci su 1391. osnovali svoj samostan, kog su oko 1430. razorili Husiti.
Ugarski kralj Matija Korvin dodjelio je gradu 1486. pravo da održava drugi godišnji sajam.

Za Tridesetogodišnji rat grad je 1643. razorila švedska vojska.
Od 1728. grad je povezan carskim putem sa Bečom - Brnom - Olomouc i Šleskom.

Prostějov je procvjetao u 19. vijeku zahvaljujući tekstilnoj industriji, od 1840. do kraja 19. vijeka u njemu se proizvodila jedna trećina svih odjevnih predmeta u tAustro-Ugarskoj. U to vrijeme bio je treći po veličini grad Moravske. 
Od 1855. grad je postao administrativni centar okruga, a 1870. do njega je stigla željeznica iz Olomouca.

Između 1933. - 1945. ubijeno je oko 1430 stanovnika, od toga 1300 Židova.

Znamenitosti

Jedna od najstarijih znamenitosti u gradu je crkva Svetog Križa, izgrađena krajem 14. vijeka, na mjestu bivšeg augustinskog samostana. Od ostalih znamenitosti tu je Zamak Prostějov, dovršen početkom 16. vijeka u doba renesanse (obnovljen početkom 20. vijeka) i stara gradska vijećnica iz 1538. u kojoj je danas smješten muzej grada.

Inače je čitav historijski centar grada proglašen spomenikom kulture.

Od 1957. u gradu se održava nacionalni festival poezije - Wolkrův Prostějov u spomen na velikog pjesnika Jiří Wolkera, koji se rodio i umro u Prostějovu.

Pobratimski gradovi 

 , Borlänge
 , Środa Wielkopolska
 , Hoyerswerda
 , Visoke Tatre
 , Sankt Pölten

Izvori

Vanjske veze 

 Prostějov 
Gradovi u Češkoj